Lav et referat af nedenstående tekst:

Tekst:
Grunden til, at spækhuggeren nu er svær at se, er, at finnen er sunket sammen og hænger lidt til den ene side. Det siger Ivar Høst, vildtkonsulent fra Naturstyrelsen, der søndag ved 9.30-tiden var forbi Nørre Uttrup Lystbådehavn for lige at se til, hvordan Nordjyllands nye nationaldyr i hvert fald denne påske, spækhuggeren, har det. - Jeg tror ikke, det er gode tegn. Uden at være ekspert i spækhuggerens anatomi, så mener jeg, det hænger sammen med, at den bare ligger stille, at finnen synker, siger Ivar Høst. Finnen stod på - nu hænger den Og spækhuggeren ser ifølge vildtkonsulenten i dag anderledes ud, end da han sammen med otte andre forrige weekend i flere timer kæmpede for at puffe spækhuggeren fri, da den dengang havde ligget på det lave vand i Limfjorden mellem Mou og Hals i flere dage. - Da vi fik den fri dengang, så stod finnen op igen, fortæller Ivar Høst. Det gør den altså ikke i dag en uge senere. Det sammenholdt med, at eksperter har kunnet se på spækhuggerens vejrtrækning og adfærd iøvrigt - er det ikke sundhedstegn. Siden den blev hjulpet fri har den svømmet rundt i fjorden, men de seneste dage har den ligget stille ved Nørre Uttrup Lystbådehavn. Kendt fra efteråret Der er iøvrigt tale om den selvsamme spækhugger, som i efteråret blev set i vandet mellem Øster Hurup og Als. Også dengang frygtede flere eksperter, at noget var galt, da spækhuggeren også dengang lå stille mange dage - indtil dog pludselig helt at forsvinde. Nu er spækhuggeren dukket op igen, denne gang i Limfjorden, og også denne gang kigger spækhugger-eksperter fra hele verden med. For det store spørgsmål er, om den fortsat har fysik til at kunne klare sig. Håber den klarer sig Vildtkonsulent Ivar Høst håber inderligt på, at den nordjyske spækhugger klarer sig. Men han frygter det værste. - Hvis jeg skal være realistisk tror jeg, den går til på et tidspunkt. Mit håb er, at den overrasker os alle sammen. Det er drømmescenariet, at den svømmer sin vej, siger Ivar Høst. Kun et forsøg Allerede ved søndagens redningsaktion blev det besluttet, at man kun ville hjælpe den én gang. Når spækhuggeren har åndet ud for sidste gang, skal den bugseres og obduceres. Det skal ske i samarbejde mellem Aalborg Universitet, Naturstyrelsen, Naturhistorisk Museum og Fiskeri- og Søfartsmuseet.

Referat:
Den er der endnu, men den er svær at se. Det fortæller vildtkonsulent Ivar Høst søndag formiddag om den berømte spækhugger, der siden forrige fredag har været i Limfjorden.